Ifølge den syriske opposisjonsavisa rommet det første shura-rådet kun 77 medlemmer inkludert presidentskap på grunn av boikott fra sivilsamfunnet. Sammen med shura-rådet, generelle sikkerhetsstyrker og HTS, utgjorde SSG de fire sivile og militære styresmaktene i Idlib-området, alle underlagt HTS' ledelse. I 2023 ble det etablert en egen valgkomité og ny valgordning for shura-rådet som forberedelse for nyvalg. Etter protester mot HTS og de generelle sikkerhetsstyrkene i februar 2023 ble sistnevnte restrukturert under innenriksministeriet, og reformer gjennomført for å styrke anti-korrupsjonsarbeid, oversyn og lokal medvirkning.